বুড়ুলের ইতিহাসটাও জানালেন অভিজিৎ। ১৯২২ সালে বুড়ুল হাইস্কুলে শিক্ষকতা করতে আসেন অনুরূপচন্দ্র। শোনা যায় সূর্য সেনই নাকি তাঁকে সেখানে পাঠান। সেই সময় বিড়লাপুরের কাছে মায়াপুরে গ্যারিসন নামে ইংরেজদের একটি অস্ত্রাগার ছিল। সেই অস্ত্রাগার লুঠের পরিকল্পনা করেছিলেন মাস্টারদা। তার সম্ভাবনা খতিয়ে দেখতেই পাঠানো হয়েছিল অনুরূপচন্দ্রকে। বহু বিপ্লবী দীর্ঘদিন আত্মগোপন করে থকেছেন বুড়ুলে। ইতিহাসের ছোঁয়া থাকা সেই ঘাটই এখন অভিজিতের লেখার বিষয়। সাহিত্যকর্মের জন্য ইন্দো-জাপান অ্যাসোসিয়েশন অভিজিৎকে পুরস্কৃতও করেছে৷